***Stále tie dni*** je prvý sólový album Mariána Vargu. Vyšiel v roku 1984 vo formáte LP vo vydavateľstve Opus. Skladby sú rozdelené podľa strán vinylu na Antiwar Requiem (A strana) so štyrmi časťami a Sú aj iné veci (B strana) so šiestimi skladbami, epilógom je skladba „Láska, láska". Album vyšiel v pomerne malom náklade. Skladby z tohto albumu sa stali zdrojom pre jeho prvé sólové vystúpenie.

Charakteristika
---------------

Marián Jaslovský napísal: „... bol pre mnohých prekvapením, nebol medializovaný a s distribúciou to tiež nepreháňali. Možno kvôli opatrnosti, niektoré názvy skladieb a témy evokujú cirkevné motívy...*a ďalej:* Platňa sa diametrálne odlišuje od všetkého čo dovtedy Varga urobil, i už s Collegiom alebo ako skladateľ pesničiek. Koketérie s modernou vážnou hudbou museli znieť pre niektorých poslucháčov až nervovoparalyticky."

Charakteristika Mariána Vargu
-----------------------------

„Na tejto platni im boli podozrivé už názvy z liturgie. Navyše som nahral skladbu, parodujúcu fašistický alebo komunistický pochod". Chcel som ukázať, že fašisti a komunisti i v hudbe používali rovnaké postupy.   

Iné vyjadrenie1: „Tá doska bola inak logickým vyústením môjho samostatného hrania na koncertoch, kde som si overoval rôzne postupy. Trebárs prelínanie tonálnej a modálnej hudby, diatonickej s timbrovou. Dodnes mám 'Stále tie dni' celkom rád, len škoda, že v tom aktuálnom čase zostala dobre utajenou platňou. … A mrzí ma, že ani po zvukovej stránke nedopadla najlepšie."

Iné vyjadrenie2: „Viem, že v tom čase nahrával Hammel album v lepšom štúdiu, ja v tom horšom, ale zato som ho mal dva mesiace voľné len pre seba. Sú tam tie religiózne motívy. Dosť som sa s tým hral, perkusie nahrával Paľo Kozma, gitary dohrávali Laco Lučenič aj Peter Smolinský, ktorým bol aj zvukárom nahrávky."

Zoznam skladieb
---------------

### Strana A - Antiwar Requiem

1. „Dies irae" - 3:13
2. „De profundis" - 3:48
3. „Stabat Mater" - 8:42
4. „Insomnia (Nespavosť)" -4:42

### Strana B - Sú aj iné veci

1. „Vežová hudba" - 5:29
2. „Tie svetlá na nebi sú hviezdy" - 2:20
3. „Detské hry" - 1:32
4. „Ako keď je niekto zamilovaný" - 3:26
5. „Smutný spev sťahovaných vtákov" - 2:19
6. „Novoročný chorál" - 1:29
7. „Láska, láska" - 3:46
8. „..." - 9:02 bonus na CD

Nahrávali
---------

* Marián Varga - klavír, syntetizátor, perkusie, spev
* Pavol Kozma - perkusie
* Ladislav Lučenič - elektrická gitara
* Peter Smolinský - akustická gitara

Poznámky
--------

1. ↑  Ide o úvodnu skladbu „Dies irae".

Referencie
----------

1. ↑   *(rozhovor) So známym hudobníkom, skalickým rodákom Mariánom Vargom* [online]. Záhorák, 26.3.2007, [cit. 2010-05-07]. Dostupné online.
2. 1 2 3  JASLOVSKÝ, Marian. *Collegium Musicum*. 1. vyd. Bratislava : Slovart, 2007. 271 s. ISBN 978-80-7145-962-0. S. 137.
3. ↑   *Marián Varga: Jako bych byl člověkem bez minulosti* [online]. IHNed.cz, 16.3.2007, rev. 2007-03-18, [cit. 2010-05-07]. Dostupné online. (po česky)
4. ↑  ULIČNÝ, Peter. *Marián Varga : o cestách, ktoré nevedú do Ríma*. 1. slov. vyd. Bratislava : Slovart, 2004. 149 s. ISBN 80-7145-849-X. S. 97.

Externé odkazy
--------------

* *Stále tie dni* na domovskej stráne Mariána Vargu
* recenzia na inzine.sk